OpenLLM-France/wikimedia huggingface dataset:
# Sahara

Ar Sahara a zo ur gouelec'h bras-meurbet e Norzh Afrika. Ar brasañ dezerzh tomm eus ar bed eo gant en tu-hont da 9 milion a gilometradoù-karrez. Mont a ra eus ar Mor Ruz er reter betek ar Meurvor Atlantel er c’hornaoueg, bevennet eo er su gant ar Sahel. Dont a ra an anv eus an arabeg صحراء, "ṣaḥrā´", hag a dalvez kement ha "dezerzh".
Ar Sahara a zo ur ranndir deuet da vezañ dezherzhel e 6 000 kent J-K. Bras divent eo an dezerzh–se, 15 gwech brasoc'h eget Bro-C'hall eo, lec'hiet e norzh Afrika. An anv "Sahara" a dalvez kement ha dezerzh pe gouelec’h en arabeg. Brasañ dezerzh ar bed eo gant 8,5 million a gilometradoù karrez. Treuziñ a ra an dezerzh-se Afrika eus ar Meurvor Atlantel betek ar Mor Ruz hag eus ar Mor Kreizdouarel betek su Trovan ar C'hrank. En em astenn a ra ar Sahara war 10 bro: Aljeria, Egipt, Libia, Mali, Maroko, Maouritania, Niger, Soudan, Tchad ha Tunizia. Brasañ dezerzh tomm ar bed eo. Annezidi zo, "kantreidi" a vez graet diouto (tud ha na chomont ket da vevañ war ar memes lec'h a- hed o buhez); an Douareged, ar Vaoured hag an Douboued. Dilec'hiañ a reont eus lec'h da lec'h er Sahara. Bevañ a reont o sevel loened, kañvaled ha givri. Bez’ ez eus ivez an "arsezidi" hag a chom bepred en ul lec'h (ar c'hontrol diouzh ar gantreidi) hag a c'hounez gwez palmez, legumaj ha edaj. Douar kondon ar Sahara a zo pinvidik: gaz leskiñ, eoul-maen, uraniom, houarn, kouevr ha glaou.

## Ar Sahara hag emgann Aljeria

E 1956 eo bet dizoloet an eoul-maen hag ar gaz leskiñ evit ar wech kentañ er Sahara,gant ur c'hevredad gall, ar C.F.P.A. Dizoloet e oa bet ar brasañ tachennad eoul-maen en Aljeria. D'ar c'houlz -se, ur ministr gall eus ar Vvet republik a lâras :«Bro-C'hall na c'hello ket kenderc'hel da ledanaat en Afrika ha pinvidigezh an douaroù Afrikan na c'hello ket bezañ korvoet hep Bro-C'hall». Abalamour da se, eo chomet an aferioù eoulmaen gall-aljerian bev e-pad emgann Aljeria gant ur c'hevrad sinet hag a lavare ne vefe ket distrujet ar staliadurioù eoulmaen gant an FLN. Koulskoude, pleustradegoù a zo bet graet gant ar soudarded gall. Tennañ a raent bombezennoù er Sahara evit gwelet ha mont a raent mat en-dro. Gant se eo bet distrujet ivez un tamm an natur en dezerzh-se.
   La France est et demeure une Grande puissance. Elle mobilisera ses forces pour que se réalise le miracle saharien. De grandes richesses, en charbon, en fer, en pétrole, en gaz naturel, des Territoires du Sud, seront mises en valeur. La Métropole apportera sa technique et ses investissements; l'Algérie apportera sa main d'œuvre de plus en plus qualifiée et demain ses cadres. La mise en valeur du désert du Sahara c'est la grande tâche de notre génération.
   – Charles de Gaulle
a vo kavet e Wikimedia Commons.
# Sahib Iañ Giray

Sahib Iañ Giray (1481 pe 1501-1551) a oa mab da Mengli Iañ Giray ha khan Krimea.
E 1521 e voe lakaet war tron khanat Kazan gant e vreur Mehmet Iañ Giray hag e renas eno betek 1524. Leuskel a reas neuze ar galloud d'e niz Safa Giray ha mont da Istanbul.
Khan Krimea e voe war-lerc'h e niz İslam Iañ Giray adalek 1532.
E 1551 e voe lamet e garg digantañ diwar urzh ar sultan otoman Süleyman ar Meurdezus ha lakaet Devlet Iañ Giray en e blas. Lazhet e voe, asambles gant e holl wragez hag e bemp mab, gant ar priñs Bölük Giray diwar urzh Devlet Giray.
Goude e varv e c'houlennas e verc'h Nuri Hani digant Nidai Remmal Hoca, bet kelenner da Sahib Giray, skrivañ buhez he zad.
| En e raok: İslam Iañ Giray | Khan Krimea 1532 – 1551 | War e lerc'h: Devlet Iañ Giray |

## Notennoù ha deveennoù

* ↑ Sources manuscrites sur l'époque de Sahib Giray Ier gant Özalp Gökbilgin, 1970
# Sahle-Work Zewde

Sahle-Work Zewde (Amhareg: ሳህለወርቅ ዘውዴ), ganet d'an 21 a viz C'hwevrer 1950, zo un diplomatez etiopian deut da vezañ prezidantez Etiopia d'ar 25 a viz Here 2018. Ar c'hentañ maouez eo da vezañ bet dilennet prezidantez ar vro. Dilennet eo bet gant an holl vouezhioù e bodadeg parlamant kevreadel Etiopia.
Sahle-Work a oa bet diplomat ; kannadez ispisial sekretour-meur Aozadur ar Broadoù Unanet António Guterres e oa evit Unaniezh Afrika ha penn burev ar Broadoù Unanet evit Unaniezh Afrika.
# Sahagún (Spagn)

Sahagún zo ur gumun eus Spagn e gevred proviñs León, e Kastilha ha León, entre ar stêrioù Cea ha Valderaduey, en komark Tierra de Sahagún, gant kumunioù all Cea, Grajal de Campos e Calzada del Coto.
# Sahel (disheñvelout)

Sahel zo un anv a roer da veur a rannvro :
* Sahel, ur rannved eus Afrika
* Sahel (Tunizia), ur c'horn-bro eus Tunizia, en arvor
* Sahel (Burkina Faso), ur rannvro eus Burkina Faso
# Sahoeg

Ur yezh kouchitek ar reter eus is-skourr ar yezhoù sahoek-afarek eo ar sahoeg (sa(h)o, shaho, shoho pe shiho), komzet gant 202.759 a dud en holl en Eritrea (180.000 den e 2001) hag Omo en Etiopia (22.759 den e 1998 mui 3.378 den evel eil yezh).
Tost-tre eo d'an afareg.
Komzet e vez ar rannyezh irobeg en Etiopia nemetken.

## Gwelet ivez

* Yezhoù kouchitek
* Yezhoù afrez-aziatek
# Santurce

Santurce zo un anv-lec'h spagnolek e meur a vro, hogen euskarek a orin.

## Gerdarzh

Dont a ra an anv Santurce eus spagnolekadur an anv euskarek Santurtzi, da lavarout eo Sant Jorj.

## Lec'hioù
### Arc'hantina

* Santurce

### Euskal Herria

* Santurce, anv spagnolek Santurtzi, e Bizkaia.
** Santurce Antiguo, karter eus kêr
* Santurce-Ortuella, anv kozh Ortuella, e Bizkaia.

### Puerto Rico

* Santurce, karter e San Juan (Puerto Rico)
# Santurde de Rioja

Santurde de Rioja zo ur gumun e kumuniezh emren La Rioja e Spagn.
# Santurdejo

Santurdejo zo ur gumun e kumuniezh emren La Rioja e Spagn.
# Sanubar Tursun

Sanubar Tursun (سەنۇبەر تۇرسۇن en ouigoureg), ganet d'ar 1añ a viz Mezheven 1971 e Ghulja (Yining e sinaeg) e rannvro Xinjiang e Sina, zo ur ganerez ha sonerez ouigour brudet en he bro hag en estrenvro.
Ganet eo Sanubar Tursun e Ghulja, e kornaoueg Xinjiang, merc'h d'ur soner. Deskiñ a reas seniñ binvioù he bro, dutar, satar ha chang$^,$. Embannet he doa he fladenn gentañ e 2000.
Sonadegoù he deus graet e Turkia, Suis, Belgia, Italia, Bro-Saoz, Bro-C'hall hag er Stadoù Unanet. Bez' e oa da zont da Roazhon ha da Naoned e deroù 2019, met e miz Du 2018 e oa bet klevet ne c'hellje ket dont abalamour m'he doa "diaesterioù" da guitaat Republik Pobl Sina. E miz Genver 2019 e oa bet klevet e oa aet diwar wel ha krediñ a reer eo bet toullbac'het Ne ouzer ket petra a damaller dezhi, met n'eo ket ar wech kentañ ma vez bac'het arzourien ouigour e Xinjiang..
Hervez ar c'heleier diwezhañ e vije bet kondaonet da 5 bloavezh toull-ba'h, met ne ouzer ket abalamour da betra.

## Liammoù diavaez

* (fr) 'Où est Sanubar Tursun l'artiste ouïghoure qui devait se produire en février ? - France 3 Pays de la Loire, 31/01/2019.
* (fr) 'La disparition de la chanteuse ouïgoure Sanubar Tursun nous inquiète - L'Obs, 29/01/2019.

## Notennoù

* ↑ (en) 'About Sanubar Tursun'. www.akdn.org. Kavet : 12Here 2019.
* ↑ (en) 'SOAS to welcome one of the finest singers in Central Asia, Sanubar Tursun'. www.soas.ac.uk. Kavet : 12 Here 2019.
* ↑ (en) 'China: Sanubar Tursun, voice of the Uyghurs, missing presumed detained in Xinjiang’s internment camps'. www.freemuse.org. Kavet : 12 Here 2019.
* ↑ (en) 'Cultural Genocide in Xinjiang: How China Targets Uyghur Artists, Academics, and Writers'.
* ↑ (en) Cultural Genocide in Xinjiang: How China Targets Uyghur Artists, Academics, and Writers. www.theglobepost.com. Kavet : 21 Eost 2020.
# Sanza

Sanza zo ur gumun italian e proviñs Salerno e Campania.
# Saoj

Ar saoj a zo plant eus ar genad Salvia a c'hounezer spesadoù anezho pe da ginklañ liorzhoù pe ouzh kleñvedoù zo.

## Spesadoù

* Saoj gouez, pe Salvia silvestris
* Ar saoj munut, pe Salvia officinalis, a zo un temz-boued hag ul louzoù.
# Saoj Rusia

Saoj Rusia :
| Perovskia atriplicifolia ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Liamales |
| Kerentiad : | Liamaceae |
| Genad : | Perovskia |
| Anv skiantel ||
| Perovskia atriplicifolia (Bentham, 1848) ||
| D'ar vevoniezh e tenn ar pennad-mañ. ||
Saoj Rusia (Perovskia atriplicifolia) zo plant frondus eus ar c'herentiad Liamaceae, a-orin eus Asia.
# Sanya Borisova

Sanya Borisova-Ilieva (Bulgareg: Саня Борисова-Илиева), ganet d'an 9 a viz Meurzh 1983, zo un aktourez vulgariat.

## Buhez personel

Dimezet eo gant an aktour bulgariat Nikolay Iliev.

## Filmoù

* Expendables 2

## Liammoù diavaez

* Sanya Borisova war an IMDb
# Sanzeno

Sanzeno zo ur gumun en Italia, e proviñs Trento ha rannvro emren Trentino-Alto Adige.
# RSS Armenia

Unan eus Republikoù diazez an Unaniezh Soviedel e oa Republik Sokialour Soviedel Armenia (armenieg: Սովետական Սոցիալիստական Հանրապետություն, Haykakan Sovetakan Sozialistakan Hanrapetutyun).
Yerevan e oa kêr-benn ar Republik soviedel-mañ.
D'ar 1añ a viz Kerzu 1920 e roas ar C'hentañ ministr Simon Vratsian kontroll ar vro d'an Unaniezh Soviedel ha dont a reas da vezañ nebeudik war-lerc'h Republik Sokialour Soviedel Armenia.
Adalek ar 21 a viz Meurzh 1922 betek ar 5 a viz Kerzu 1936 ne oa nemet ur rann eus RSKS Treuzkaokazek gant RSS Jorjia ha RSS Azerbaidjan.
Unan eus Republikoù kentañ URSS o tisklêrian he dishualded diouzh an Unaniezh Soviedel e oa Armenia e 1991 goude bezañ deuet da vezañ Republik Armenia d'ar 23 a viz Eost 1990.
Stabiloc'h e oa buhez Armenia dindan beli Soviediz evit ma oa bet dindan hini an Impalaeriezh otoman.
Adwelet e oa bet ivez reizhskrivadur an armenieg dindan ren soviedel RSS Armenia etre 1922-1924 evit ma vefe aezetoc'h da zeskiñ lenn ha skrivañ.

## Gwelet ivez

* Armenia
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Azerbaidjan

Unan eus Republikoù diazez an Unaniezh Soviedel e oa Republik Sokialour Soviedel Azerbaidjan (azeri: Azərbaycan Sovet Sosialist Respublikası; lizherennoù kirillek: Азәрбаjҹан Совет Сосиалист Республикасы).
Bakou e oa kêr-benn ar Republik soviedel-mañ.
Krouet e oa bet d'an 28 a viz Ebrel 1920 evel ur Republik Soviedel Sokialour, hag adal ar 21 a viz Meurzh 1922 betek ar 5 a viz Kerzu 1936 e o ur rann eus ar RSKS Treuzkaokazek gant RSS Armenia ha RSS Jorjia. Dont a reas a-benn da vezañ RSS Azerbaijan, unan eus Republikoù diazez URSS, d'ar 14 a viz Meurzh 1937.
D'an 10 a viz Du 1990 e oa adanvet Republik Azerbaidjan, ha menel a ra c'hoazh e-pad bloaz ouzhpenn en Unaniezh Soviedel a-raok disklêriañ he dishualded diouti.

## Gwelet ivez

* Azerbaidjan
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
* ↑ E Nagorno-Karabac'h
# RSS Kirgizia

Lec'hiet e Kreiz Azia e oa Republik Sokialour Soviedel Kirgizia (kirgizeg: Кыргыз Советтик Социалисттик Республикасы), unan eus Republikoù diazez an Unaniezh Soviedel.
Krouet e oa bet d'ar 14 a viz Here 1924 evel Oblast Emren Kara-Kirgizia, ur rann eus RSKS Rusia. D'ar 1añ a viz C'hwevrer 1926 e teuas da vezañ Republik Sokialour Soviedel Emren Kirgizia, hag a oa ebarzhet e Rusia c'hoazh, hag a-benn ar fin, d'ar 5 a viz Kerzu 1936 e teuas da vezañ ur Republik distag gant an anv Republik Sokialour Soviedel Kirgizia (adanvet an deiz a-raok).

## Gwelet ivez

* Kirgizstan
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Latvia

Unan eus republikoù diazez an Unaniezh Soviedel etre 1940-1991 oa Republik Sokialour Soviedel Latvia (latveg: Latvijas Padomju Sociālistiskā Republika).
Riga e oa kêr-benn ar Republik soviedel-mañ.
Krouet e oa bet evel Republik Soviedel Latvia (RSS) d'ar 21 a viz Mezheven 1940.
Dont a reas Latvia da vezañ 15vet Republik an Unaniezh Soviedel ez-ofisiel d'ar 5 a viz Eost 1940. Trec'h a oa bet Alamagn warni da geñver an Eil Brezel Bed e 1941, met adtapet e oa bet gant URSS hag adsavet ar Republik Soviedel adarre e 1944-1945.
Ne oa ket bet anavezet biskoazh ar fed ma oa bet enbarzhiet Latvia en Unaniezh Soviedel na gant ar Stadoù-Unanet, na gant ar Rouantelezh-Unanet na gant Alamagn ha gante e veze darempredoù diplomatel dalc'hmat gant Republik Dishual Estonia.
Kemmañ a reas hec'h anv da zont da vezañ Republik Latvia hag en em zisrannas ez-ofisiel diouzh URSS evel ur vro dishual d'an 21 a viz Eost 1991.

## Gwelet ivez

* Latvia
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Lituania

Unan eus republikoù diazez an Unaniezh Soviedel etre 1940-1991 oa Republik Sokialour Soviedel Lituania (lituaneg: Lietuvos Tarybų Socialistinė Respublika).
Vilnius e oa kêr-benn ar Republik soviedel-mañ.
Krouet e oa bet evel Republik Soviedel Lituania (RSS) d'ar 21 a viz Mezheven 1940.
Dont a reas Lituania da vezañ 15vet Republik an Unaniezh Soviedel ez-ofisiel d'ar 5 a viz Eost 1940. Trec'h e oa bet Alamagn warni da geñver an Eil Brezel Bed e 1941, met adtapet e oa bet gant URSS hag adsavet ar Republik Soviedel adarre e 1944.
Ne oa ket bet anavezet biskoazh ar fed ma oa bet enbarzhet Lituania en Unaniezh Soviedel na gant ar Stadoù-Unanet, na gant ar Rouantelezh-Unanet na gant Alamagn ha gante e veze darempredoù diplomatel dalc'hmat gant Republik Dishual Lituania.
Kemmañ a reas hec'h anv da zont da vezañ Republik Lituania hag en em zisrannas ez-ofisiel diouzh URSS evel ur vro dishual d'an 11 a viz Meurzh 1991, anavezet gant an Unaniezh Soviedel d'ar 6 a viz Gwengolo 1991.
Mont a reas ekonomiezh ar vro war-raok da geñver ar maread soviedel ha bremañ ec'h eo Lituania unan eus Republikoù pinvidikañ an ez-URSS.

## Gwelet ivez

* Lituania
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Finnek-Kareliek

Unan eus Republikoù diazez an Unaniezh Soviedel e oa ar Republik Sokialour Soviedel Finnek-Kareliek (finneg: Karjalais-suomalainen sosialistinen neuvostotasavalta), krouet d'an 31 a viz Meurzh 1940 hag aet da get d'ar 16 a viz Mezheven 1956.
D'ar 16 a viz Mezheven 1956 e oa bet enbarzhet e RSKS Rusia, ha deuet da vezañ Republik Sokialour Soviedel Emren (RSSE) Karelia.
Petrozavodsk e oa kêr-benn ar Republik soviedel-mañ.
E gwirionez e oa bet atav ar Garelianed hag ar Finned pobloù bihanniver er republik-mañ, atav nebeutoc'h evit 10% eus ar boblañs.
D'an 13 a viz Du 1991 e teuas da vezañ Republik Karelia, ur rann eus Kevread Rusia.

## Gwelet ivez

* Finland
* Republik Karelia
* Republik Demokratel Finnek.
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Jorjia

Unan eus republikoù diazez an Unaniezh Soviedel etre 1936-1991 oa Republik Sokialour Soviedel Jorjia (jorjieg: საქართველოს საბჭოთა სოციალისტური რესპუბლიკა, Sak'art'velos Sabčota Soc'ialisturi Respublika).
Tbilisi e oa kêr-benn ar Republik soviedel-mañ, anavezet ivez gwechall dindan an anv Tifilis.
Krouet e oa bet evel Republik Soviedel Sokialour (RSS) d'ar 25 a viz C'hweverer 1921, hag adalek an 12 a viz Meurzh 1922 betek ar 5 a viz Kerzu 1936 e oa enbarzhet evel ur rann eus ar RSKS Treuzkaokazek gant RSS Armenia ha RSS Azerbaidjan.
D'ar 15 a viz Du 1990 e kemmas hec'h anv da zont da vezañ Republik Jorjia, ha d'an 9 a viz Ebrel 1991 e tisklêrias he dishualded diouzh an Unaniezh Soviedel, bet anavezet ganti evel ur vro dishual e miz Gwengolo.

## Gwelet ivez

* Republik Jorjia
* 1922
* 1957-1991
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Kazac'hia

Lec'hiet e Kreiz Azia e oa Republik Sokialour Soviedel Kazac'hia (kazac'heg: Қазақ Кеңестік Социалистік Республикасы) eil Republik diazez vrasañ an Unaniezh Soviedel, deuet da vezañ Republik Kazac'hstan goude ma'c'h eas URSS da get.
Almaty oa kêr-benn ar Republik, anavezet gwelloc'h d'ar mare-se diouzh hec'h anv rusek Alma-Ata.
Krouet e oa bet ar Republik d'ar 26 a viz Eost 1920 evel Republik Sokialour Soviedel Emren (RSSE) Kirgizia evel ur rann eus RSKS Rusia. Etre ar 15-19 a viz Ebrel 1925 e oa bet adanvet RSSE Kazac'hia hag a-benn ar fin, d'ar 5 a viz Kerzu 1936, e oa bet disklêriet RSS Kazac'hia ha dont a reas da vezañ unan eus Republikoù diazez an Unaniezh Soviedel.
A-hed ar bloavezhioù 1950 ha 1960 e oa bet bountet war tud eus URSS en he fezh da vont da vevañ e RSS Kazac'hia hag abalamour da se e kreskas ken buan all an niver a dud eus lec'h all (dreist-holl Rusianed, met ivez Alamaned, Ukrainiz, Belarusiz ha Koreaned) ma teuas da vezañ niversoc'h an ermaezidi o vevañ eno evit ar Gazac'hed o-unan.
D'an 10 a viz Kerzu 1991 e oa bet kemmet anv ar vro ha dont a reas da vezañ Republik Kazac'hstan ha dishual e teuas da vezañ c'hwec'h devezh war-lerc'h.
Goude dont da vezañ dishual e tec'has kuit meur a zen deuet da vevañ eno eus lec'h all da geñver maread ar ren soviedel.

## Gwelet ivez

* Kazac'hstan
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Bielorusia

Unan eus Republikoù diazez an Unaniezh Soviedel e oa Republik Sokialour Soviedel Bielorusia (belaruseg: Беларуская Савецкая Сацыялістычная Рэспубліка). Anvet e veze ivez Rusia Wenn.
Minsk e oa kêr-benn ar Republik soviedel-mañ.
Krouet e oa bet d'ar 1añ a viz Genver 1919 evel ur Republik Soviedel Sokialour.
Unan eus peder Republik kentañ an Unaniezh Soviedel e 1922 e oa RSS Bielorusia gant RSS Ukraina, ar RSKS Treuzkaokazek ha RSKS Rusia.
Roet e oa bet ur sez da RSS Bielorusia er Broadoù Unanet ouzhpenn hini an Unaniezh Soviedel hag hini RSS Ukraina.
Goude Taol-stad miz Eost e oa bet disklêriet he dishualded diouzh URSS d'ar 25 a viz Eost 1991 ha dont a reas da vezañ Republik Belarus d'an 19 a viz Gwengolo 1991.
D'an 8 a viz Kerzu 1991 e kensinas gant Rusia hag Ukraina Emglevioù Belaveja hag a dalvezas da grouiñ Kenglad ar Stadoù Dizalc'h e-lec'h URSS.

## Gwelet ivez

* Belarus

## Notennoù

* ↑ A-raok an Eil Brezel-bed
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# RSS Estonia

Эстонская Советская Социалистическая Республика Eesti Nõukogude Sotsialistlik Vabariik :
| Banniel RSS Estonia Skoed-ardamez RSS Estonia ||
| Kan broadel | |
| Ger-stur | Kõigi maade proletaarlased, ühinege! "Proleterion ar bed, em unanit!") |
| Yezh ofisiel | Hini ebet. Implijet e veze estonieg ha ruseg |
| Kêr-benn | Tallinn |
| Gorread -En holl -% dour | 45.226 km² 4,56% |
| Poblañs -Hollad -Stankter ar boblañs | 1.565.662 (1989) 31,6/km² |
| Prezidant | (diwezhañ) - |
| Gouel broadel | 25 a viz Meurzh |
| Moneiz | Roubl (rubla) |
| Kod pellgomz | - |
| Kod war ar Genrouedad | - |
Unan eus republikoù diazez an Unaniezh Soviedel etre 1940-1991 e oa Republik Sokialour Soviedel Estonia (estoneg: Eesti Nõukogude Sotsialistlik Vabariik).
Tallinn e oa kêr-benn ar Republik soviedel-mañ.
Krouet e oa bet evel Republik Soviedel Sokialour (RSS) d'ar 21 a viz Mezheven 1940.
Dont a reas Estonia da vezañ 16vet Republik an Unaniezh Soviedel ez-ofisiel d'ar 6 a viz Eost 1940. Trec'h a oa bet warni an Alamagn da geñver an Eil Brezel Bed e 1941, met adtapet e oa bet gant URSS hag adsavet ar Republik Soviedel adarre e 1944.
Ne oa ket bet anavezet biskoazh ar fed ma oa bet enbarzhet Estonia en Unaniezh Soviedel na gant ar Stadoù-Unanet, na gant ar Rouantelezh-Unanet na gant an Alamagn ha gante e veze darempredoù diplomatel dalc'hmat gant Republik Dishual Estonia.
D'ar 8 a viz Mae 1990 e kemmas hec'h anv da zont da vezañ Republik Estonia hag en em zisrannas ez-ofisiel diouzh URSS evel ur vro dishual d'an 20 a viz Eost 1991, anavezet evel-se un nebeud sizhunioù war-lerc'h.

## Gwelet ivez

* Estonia
Republikoù an Unaniezh Soviedel :
* RSS Armenia • RSS Azerbaidjan • RSS Bielorusia • RSS Estonia • RSS Jorjia • RSS Kazac'hia • RSS Kirgizia • RSS Latvia • RSS Lituania • RSS Moldavia • RSS Ouzbekistan • RSKS Rusia • RSS Tadjikistan • RSS Turkmenistan • RSS Ukraina
* Republikoù berrbad : RSS Finnek-Kareliek (1940-1956) | RSKS Treuzkaokazek (1922-1936)
# Stadoù Kevreet Mikronezia

Mikronezia (anv hir: Stadoù Kevreet Mikronezia) a zo ur Stad kevreadel eus kornaoueg Meurvor Habask. Peder stad a zo ouzh hec'h ober: Chuuk, Kosrae, Pohnpei ha Yap.
Melanezia : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu
Mikronezia : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake
# Stadoù Venezuela

Sede anvioù an teir stad warn-ugent a zo e Republik Venezuela.
| Anv ar stad | Kêr-benn | Poblañs (niveret e 2007 ) | Gorread | Rannvro |
| Amazonas | Puerto Ayacucho | 142 200 | 180 145 km² | Guayana |
| Anzoátegui | Barcelona | 1 477 900 | 43 300 km² | Nor - Oriental |
| Apure | San Fernando de Apure | 473 900 | 76 500 km² | Llanos |
| Aragua | Maracay | 1 665 200 | 7 014 km² | Central |
| Barinas | Barinas | 756 600 | 35 200 km² | Andean |
| Bolívar | Ciudad Bolívar | 1 534 800 | 238 000 km² | Guayana |
| Carabobo | Valencia | 2 227 000 | 4 650 km² | Central |
| Cojedes | San Carlos | 300 300 | 14 800 km² | Central |
| Delta Amacuro | Tucupita | 152 700 | 40 200 km² | Guayana |
| Falcón | Coro | 901 500 | 24 800 km² | Central - Occidental |
| Guárico | San Juan De Los Morros | 745 100 | 64 986 km² | Llanos |
| Lara | Barquisimeto | 1 795 100 | 19 800 km² | Central - Occidental |
| Mérida | Mérida | 843 800 | 11 300 km² | Andean |
| Miranda | Los Teques | 2 857 900 | 7 950 km² | Capital |
| Monagas | Maturín | 855 300 | 28 930 km² | Nor - Oriental |
| Nueva Esparta | La Asunción | 436 900 | 1 150 km² | Insular |
| Portuguesa | Guanare | 873 400 | 15 200 km² | Central - Occidental |
| Sucre | Cumaná | 916 600 | 11 800 km² | Nor - Oriental |
| Táchira | San Cristóbal | 1 177 300 | 11 100 km² | South - Occidental |
| Trujillo | Trujillo | 711 400 | 7 400 km² | Andean |
| La Guaira (Vargas) | La Guaira | 332 900 | 1 496 km² | Capital |
| Yaracuy | San Felipe | 597 700 | 7 100 km² | Central - Occidental |
| Zulia | Maracaibo | 3 620 200 | 63 100 km² | Zulian |